కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
బీసీసీఐ తీరుతో క్రికెట్ ఆస్ట్రేలియా గరంగరం..
బీసీసీఐపై క్రికెట్ ఆస్ట్రేలియా గరంగరంగా ఉంది. ఆతిథ్య జట్టుకు డే అండ్ నైట్ టెస్టులను నిర్వహించే స్వేచ్ఛ కల్పించాలంటూ భారత క్రికెట్ బోర్డుపై పరోక్షంగా విమర్శలు గుప్పిస్తోంది.
TNN | Updated:
May 2, 2018, 09:01PM IST
బీసీసీఐ తీరుతో క్రికెట్ ఆస్ట్రేలియా గరంగరం..
బీసీసీఐపై క్రికెట్ ఆస్ట్రేలియా గరంగరంగా ఉంది. ఆతిథ్య జట్టుకు డే అండ్ నైట్ టెస్టులను నిర్వహించే స్వేచ్ఛ కల్పించాలంటూ భారత క్రికెట్ బోర్డుపై పరోక్షంగా విమర్శలు గుప్పిస్తోంది. ఇంతకూ విషయం ఏంటంటే.. భారత జట్టు నవంబర్లో ఆసీస్ పర్యటనకు వెళ్లనుంది. ఈ ఏడాది నవంబరు 21 నుంచి 2019 జనవరి 18 వరకు భారత్‌-ఆస్ట్రేలియా మధ్య టీ20, టెస్టు, వన్డే సిరీస్‌లు జరగనున్నాయి.
టీ20 సిరీస్‌తో భారత పర్యటన ప్రారంభం కానుండగా.. డిసెంబర్ 6 నుంచి నాలుగు టెస్టుల బోర్డర్-గవాస్కర్ సిరీస్ మొదలవుతుంది. కాగా, తొలి టెస్టును పింక్ బాల్‌తో డే అండ్ నైట్ మ్యాచ్‌గా నిర్వహించాలని క్రికెట్ ఆస్ట్రేలియా పట్టుబడుతోంది. భారత్ మాత్రం ఇందుకు ససేమిరా అంటోంది.
మేం 2015 నుంచి హోం సిరీస్‌లో డే అండ్ టెస్ట్ నిర్వహిస్తున్నాం. మీరు కూడా ఆడాల్సిందేనని క్రికెట్ ఆస్ట్రేలియా సీఈవో జేమ్స్ సదర్‌లాండ్ రిక్వెస్టింగ్‌గానే డిమాండ్ చేస్తున్నారు. కానీ సుప్రీం ఏర్పాటు చేసిన సీఓఏ కమిటీ చీఫ్ వినోద్ రాయ్ మాత్రం అందుకు ససేమిరా అంటున్నారు.
దీంతో ఫ్రస్టేషన్లో ఉన్న సదర్‌లాండ్.. మీరు టెస్టు సిరీస్ గెలవడానికే డే అండ్ నైట్ టెస్ట్ వద్దంటున్నారంటూ విమర్శలు ప్రారంభించారు. మన బోర్డు మాత్రం సారీ బాస్ అంటోంది. మిస్టర్ సదర్‌లాండ్ బీసీసీఐ డే అండ్ నైట్ టెస్ట్ ఆడనంటోంది. అంతేకానీ మీలాగా మా ఆటగాళ్లు మాత్రం విజయం కోసం బాల్ ట్యాంపరింగ్ లాంటి అడ్డదారులు మాత్రం వెతుక్కోరు. ఇది పక్కా..!!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.